Kurpnieku iela (Rīga)
Šis raksts ir par ielu Rīgā. Par citām jēdziena Kurpnieku iela nozīmēm skatīt nozīmju atdalīšanas lapu. Kurpnieku iela ir iela Rīgā, Pārdaugavā, Kurzemes rajonā, Zasulauka aplaimē. Kopējais ielas garums ir 110 metri, tā sastāv no diviem īsiem un savstarpēji nesaistītiem posmiem, kurus nodala dzelzceļa līnija Zasulauks—Bolderāja. Vēsturiski iela bijusi vienota, ar pārbrauktuvi dzelzceļam. Mūsdienās Kurpnieku ielas dienvidrietumu posms ir savienots ar Kandavas ielu pie siltumcentrāles "Zasulauks", bet otrpus dzelzceļam tā ir savienota ar Veco Jūrmalas gatvi (šeit gan nav Kurpnieku ielas adrešu). Kurpnieku ielā ir savrupmāju dzīvojamā apbūve.